ང་ཚོ་འདིར་བཙན་བྱོལ་བ་བྱས་ནས་རྒྱ་གར་ནང་མི་ཚེ་བསྐྱལ་རྒྱུའི་དོན་དག་མ་རེད།ང་ཚོ་ཆབ་སྲིད་ཀྱི་བཙན་བྱོལ་བ་ཡིན་སྟབས་ཐོག་མ་ནས་འགྱེལ་ས་ནས་ལངས་ཐུབ་པ་དམིགས་ཡུལ་དུ་བཟུང་ཡོད་པར་བརྟེན།ང་རང་ཚོའི་བོད་པའི་སྐད་ཡིག་འདི་ཕྱུག་པོ་བཟོ་རྒྱུ་དང༌།བོད་པའི་སྐད་ཡིག་གི་ཐོག་ནས་ལས་རིགས་ཆ་ཚང་བྱེད་ཐུབ་པ་ཞིག་དགོས་ཀྱི་ཡོད་པ་རེད།རྒྱ་གར་ནང་ལ་མི་ཚེ་སྐྱེལ་མཁན་ཞིག་ཡིན་ན་མཐའ་གཅིག་ཏུ་བོད་པའི་སྐད་ཡིག་ཐོག་ཤུགས་རྒྱག་དགོས་དོན་མེད་ན་ཡང༌།ང་ཚོ་འགྱེལ་ས་ནས་ལང་རྒྱུའི་དམིགས་ཡུལ་ཡོད་པ་ཡིན་སྟབས་བོད་པའི་སྐད་ཡིག་ཡོན་ཏན་ཐོག་ཤུགས་རྒྱག་རྒྱུ་དཔེ་མ་སྲིད་པའི་གལ་ཆེན་པོ་ཆགས་ཡོད།